Ula ma ṭṭuqtent tutlayin n yemdanen deg umaḍal, ahat azal n 3000 n tutlayin, llan wid d-yeqqaren azal 10000 d tutlayt1, maca ur iɛedda ara umḍan n yimesla-nset i kra n tmeyyatin, nezmer ad ten-neglem akken iwata i yal imesli seg-sen, ad nernu ad ten-nessismel deg yegrawen. ɣef waya illad uɛraḍ n usrusu n yizamulen i yal imesli seg yimesla n tutlayin akken ma llant. ɣef wakken id-yella deg udlis n David Zemmour deg useggas 1886 s temlilit n kra n yimusnilsen igliziyen d yirumiyen iban-d ugemmay imsili agraɣlan (alphabet phonetique international, API) s lmendad n Paul Passy, s yisem n tiddukla tagraɣlant tamsislit alphabet phonetique international tella-d deg u seggas 1886 di Paris s yisen n Dhi Fontik Tcerz' Ascicon agemmay amenzu yeffeɣ-d deg useggas n 1888, agemmay-a yella-d deg-s ubeddel seg lawan ɣer wayeḍ yella wayen yettzaden yella wayen i yettwakkasen acḥal n tikwal, deg 1900 d 1932, 1938, 1947, 1951, 1989, 1993, 1996, taneggarut deg 2005 mazal-tt akken ar ass-a2.